2014થી તો બુકર તમામ દેશના અંગ્રેજી લેખકોને અથવા અંગ્રેજીમાં અનુવાદિત થયેલી કૃતિને આમંત્રિત કરે છે. આ પહેલા એવો સિરસ્તો કે નિયમ હતો કે તમારે એક સમયે ઈંગ્લેન્ડના તાબા હેઠળ હોવું જરૂરી હોય. એટલે સારો લેખક પણ એ વિચારે કે મારો દેશ શા માટે ઈંગ્લેન્ડનો ગુલામ નહતો. એટલે કે… તમે કોમનવેલ્થ રાષ્ટ્રમાં હોવા જરૂરી છો. હવે તો આ એડી પણ ભાંગી ગઈ છે, એટલે કોમનવેલ્થવાળુ નીચા પગ કરીને ચાલે છે. 1969માં જ્યારે બ્રિટન દ્વારા બુકરની શરૂઆત કરવામાં આવી ત્યારે પી. એચ. નેબ્યુ પ્રથમ વિજેતા બન્યા હતા. જેમની અંગ્રેજી બુકનું નામ હતું સમથીંગ ટુ આન્સર ફોર. જેઓ ઈંગ્લેન્ડના જ હતા. તો પણ નેબ્યુ જેવા તેવા લેખક નહતા. નેબ્યુએ 23 નવલકથાઓ લખી હતી. પણ તેમની દાળ બુકરથી ગળી અને વિકીપીડિયામાં તેમનું પેજ બન્યું. બાકી નેબ્યુને ઈંગ્લેન્ડના ક્રોવબ્રોઘ શહેર સિવાય કોઈ ઓળખતું નહોત.